Walét sapi

Walét sapi (Collocalia esculenta) nyaéta hiji manuk anu asalna tina  kulawarga Apodidae. Ieu manuk loba kapanggih hirup di Australia, Brunei, Burma, Pulo Natal, Pilipina, India, Indonésia, Kalédonia Anyar, Malaysia, Papua Nugini, Singapura, Kapuloan Solomon, Thailand, jeung Vanuatu.BirdLife International 2009 dalam IUCN 2010. IUCN Red List of Threatened Species. Version 2010.1. iucnredlist.org - Collocalia esculenta

 Pedaran 
Walét sapi mibanda kelir hideung semu paul sarta katempo ngagurilap hérang. Walét sapi tayalian hiji walét anu pangawakanna pang leutikna, panjang awakna ngan 10 cm. Bulu palebah handapna leuwih kolot  sarta bulu palebah beuteungna semu bodas. Buntutna katempo rasa nyagak. Panonna coklat kolot, pamatuk bodas. Sorana tarik.

Di Indonésia, walét ieu loba kapanggih  di Jawa jeung Bali. Habitatna ngalimpudan dataran luhur, naha di tegalan anapon di leuweung.

Walét sapi mangsa hiber sok ngabring, sanajan henteu rapih. Walét ieu teu bisa hiber lila tur jauh. Ilaharna hiberna tara kungsi luhur ngalayang puputeran luhureun taneuh atawa susukan pikeun mandi jeung nginum. Mangsa néangan hakaneun, remen katempo hiber kukurilangan luhureun tangkal anu jangkung, bari nyiar hakaneun mangrupa gegeremet, nyiruan, jeung sajabana.

Sayangna naplok dina lalangit guha anu caang, anu dijieun tina lukut jeung jukut anu ditapelkeun maké cai ciduhna. Sayangna ogé remen kapanggih dina batu, juru wangunan atawa gedong. Mangsa ngendog ngan 2 siki, kelirna bodas wangunna lonyod. Walét sapi nyieun sayang henteu gumantung kana usum kawin, jadi bisa waé nyieun sayang sapanjang taun.

 Dicutat tina 

 Tutumbu ka luar 
 Berkas di Google.

Sapi
Kategori:Manuk Indonésia
Kategori:Collocalia
Kategori:Apodidae

Kategori:Aves